Ariagner Smith

**Ariagneris Smitas** (*Ariagner Steven Smith Medina *; g. 1998 m. gruodžio 13 d.) – futbolininkas iš Nikaragvos, puolėjas. Atstovavo šalies nacionalinei rinktinei.

## Karjera
2014–2018 m. rungtyniavo gimtosios šalies „Real Esteli“ klube.

2018 m. sudarė ilgalaikį kontraktą (iki 2023 m. gruodžio 31 d.) su Jūrmalos „Spartaks“ klubu, kuriame žaidė 2018 m. sezone.

Nuomos pagrindais rungtyniavo Uzbekistano klubuose – Zarafšano „Qizilqum“ bei Taškento „Lokomotiv“.

2021 m. sezono pirmoje pusėje žaidė Baltarusijoje – Rečycos „Sputnik“ klube, kuris turėjo finansinių problemų ir pasitraukė iš čempionato.

2021 m. antroje pusėje atstovavo Maskvos „Veles“ klubui, žaidė antroje pagal pajėgumą Rusijos lygoje.

### FK Panevėžys
2022 m. vasario mėn. pranešta, kad atstovaus „Panevėžio“ klubui. Nikaragvos rinktinės žaidėjas, kuris priklauso Jūrmalos „Spartaks“ klubui, 2022 m. Panevėžyje rungtyniavo nuomos pagrindais.

2022 m. kovo 6 d. oficialiai debiutavo panevėžiečių gretose A lygos rungtynėse prieš „Riterių“ klubą.

2022 m. kovo 20 d. pelnė pirmą įvartį A lygoje rungtynėse prieš „Džiugo“ klubą.

2022 m. balandžio 16 d. pelnė įvartį rungtynėse prieš FA Šiauliai.

2022 m. birželio 22 d. pelnė du įvarčius į FK Jonava vartus ir svariai prisidėjo prie varžovų sutriuškinimo rezultatu 5-0.

2023 m. sausio 19 d. tapo žinoma, kad su „Panevėžio“ klubu sudaryta dviejų metų sutartis.
2023 m. kovo 5 d. A lygos rungtynėse prieš Gargždų „Bangą“ oficialiai debiutavo „Panevėžio“ klube . Panevėžiečiai sutriuškino varžovus rezultatu 4:0.

2023 m. lapkričio pabaigoje patyrė sunkią traumą – blauzdikaulio lūžį. Traumos gydymas truko daugiau nei metus. 2024 m. sezoną praleido dėl traumos.

2025 m. sausio mėn. tapo žinoma, kad pratęsta sutartis su „Panevėžio“ klubu.

2025 m. rugpjūčio 13 d. pelnė tris įvarčius 2025 m. LFF taurės turnyro ketvirtfinalyje prieš FK Jonava. Panevėžiečiai nugalėjo varžovus rezultatu 4-1 ir pateko į turnyro pusfinalį.

2025 m. rugsėjo 16 d. pelnė įvartį (nuo 11 metrų žymos) LFF turės pusfinalio rungtynėse prieš Marijampolės „Sūduvą“. Po tikslaus Argiagnerio Smito smūgio „Panevėžys“ pirmavo rezultatu 1-0, o rungtynės baigėsi panevėžiečių pergale 2-0. „Panevėžys“ pateko į finalo rungtynes.

2025 m. rugsėjo 28 d. pelnė vienintelį įvartį 2025 m. LFF taurės turnyro finalo rungtynėse prieš Kauno rajono FC Hegelmann ir FK Panevėžys iškovojo LFF taurę, nugalėjęs varžovus minimaliu rezultatu 1–0.

2026 m. vasario 19 d. „Panevėžio“ klubas oficialiai pranešė, kad futbolininkas išvyko.

### Vėlesnė karjera
2026 m. vasario mėn. tapo žinoma, kad futbolininkas persikėlė į Ulytau klubą (Kazachstanas).

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; **su [[FK Panevėžys]]**
* A lygos trečioji vieta: 2022 m.
* LFF taurės laimėtojas: 2025 m.

; Asmeniniai įvertinimai
* 2023 m. balandžio mėn. geriausias žaidėjas.
* Išrinktas į simbolinę 2023 m. A lygos žaidėjų rinktinę.

## Rinktinės
Nikaragvos nacionalinei rinktinei 2023 m. atstovavęs Ariagner Smith pelnė įvartį prieš Sent Vinsento ir Grenadinų rinktinę. Pasižymėjo ir prieš Trinidado ir Tobago rinktinę.

## Išnašos

## Nuorodos
* toplyga.lt svetainė
* SOCCERWAY
* fkspartaks.lv (arch.)
* Transfermarkt
* lietuvosfutbolas.lt
* Globalsportsarchive